Cabalus

Kabalo (Cabalus) estas nefluga birdo-genro de la familio de la raloj. Ĝi estas endemia de apartaj lokoj en Oceanio. Ambaŭ specioj metitaj en la genron estis dekomence konsiderataj parto de la genro Gallirallus, kaj poste unu estis alternative metita en Tricholimnas sola aŭ kun la Ralo de Lord Howe, kaj la alia estis dekomence metita en Rallus.

 Specioj 
La genro enhavas du speciojn, el kiuj unu formortinta kaj alia eble same:Garcia-R, Juan C. et al. (2014): Deep global evolutionary radiation in birds: Diversification and trait evolution in the cosmopolitan bird family Rallidae. Molecular Phylogenetics and Evolution 81: 96–108.  PDF plena teksto

 Novkaledonia ralo, Cabalus lafresnayanus (eble formortinta) – iam en Gallirallus aŭ Tricholimnas
 Ĉathama ralo, Cabalus modestus (formortinta) – iam en Gallirallus aŭ Rallus

Tiuj specioj vivas (vivis) en tre apartaj insuloj de sudokcidenta Pacifiko; ĉar ili estas ambaŭ tre diferencaj kaj apartaj stirpoj ekde almenaŭ ĉirkaŭ 5 milionoj da jaroj, tio povas simple signifi, ke estas (aŭ estis) la du lastaj survivantoj de grupo kiu iam etendiĝis tra la regiono de Novzelando. Tamen, krom esti neflugkapablaj membroj de la tribo Rallini kun bruneca koloraro, ambaŭ specioj ne estas tre similaj, kun granda grandodiferenco kaj kontraŭstaro al la Regulo de Bergmann, kaj ankaŭ ilia ekologio – kvankam malmulte studita kaj certe limigita al la malabundaj ebloj de ilia respektiva insulaj ehjmoj – ŝajnas esti estinta tre diferenca. La Novkaledonia ralo povas fakte aparteni al Gallirallus (aŭ eĉ al Tricholimnas); ĉar ĉu ĝi estas pli proksime rilata al la Ĉathama ralo aŭ al la weka postulas pluan studon; analizoj de diferencaj informaroj de DNA havigis nekonsistantajn rezultojn. La prahistoria Galinaga ralo de Novzelando, tradicie apartigita en monotipa genro Capellirallus, ŝajnas ŝlosila por determini tion, ĉar ĝi estas ĉiurilate (escepte pro sia plumaro, kio estas tute nekonata) tre simila al la Ĉathama ralo, escepte ke ĝi estas intermeza laŭ grando inter ambaŭ supozitaj specioj de Cabalus. Eble la genro Cabalus finfine estos abolita denove, ĉar kelkaj DNA-analizoj metas la Ĉathaman ralon ene de la granda evolua radiado de la malgrandaj specioj tipaj de  Gallirallus kiu formas la bone diferencatan kladon Hypotaenidia, kaj la Novkaledonia ralo estus for. Kirchman, Jeremy J. (2012): Speciation of flightless rails on islands: A DNA-based phylogeny of the typical rails of the Pacific. Auk 129(1):s 56–69.  PDF plena tekstoGarcia-R, Juan C. & Matzke, Nicholas J. (2021): Trait-dependent dispersal in rails (Aves: Rallidae): Historical biogeography of a cosmopolitan bird clade. Molecular Phylogenetics and Evolution 159: 107106.  PDF preprintKirchman, Jeremy J. et al. (2021): Phylogeny based on ultra-conserved elements clarifies the evolution of rails and allies (Ralloidea) and is the basis for a revised classification. Ornithology 138(4): 1–21.  PDF plena teksto

Referencoj

Kategorio:Raledoj
Kategorio:Birdoj de Oceanio
Kategorio:Formortintaj birdoj